Natalie Portman is swanger! | SARIE
Die aktrise Natalie Portman gaan weer ma word! Die Oscar-wenner en haar man, Benjamin Millepied, verwag hul tweede kind, berig US Weekly.
Die 35-jarige was gister te sien by die première van haar nuwe rolprent, Planetarium , by die 73ste Venesiese filmfees. Sy het pragtig gelyk in 'n wit eenskouer- Dior-rok wat haar bababoep beklemtoon het.
Natalie en haar man is reeds die trotse ouers van 'n 5-jarige seuntjie, Aleph. Benjamin, 'n voormalige dansdirekteur van die Paryse Opera- en Balletgeselskap, en Natalie het in 2010 ontmoet op die stel van die rolprent Black Swan. Die twee het in 2012 getrou.